Source: http://minaur.ro/primul-meci-prima-piatra-de-incercare-minaur-versus-ahc-dobrogea-sud-constanta/
Timestamp: 2020-01-20 18:54:41+00:00

Document:
Primul meci, prima piatră de încercare: Minaur versus AHC Dobrogea Sud Constanța – CS Minaur
Primul meci, prima piatră de încercare: Minaur versus AHC Dobrogea Sud Constanța
După o pauză destul de lungă, handbalul masculin își reintră în drepturi. Marți, 27 august, de la ora 18.00, CS Minaur Baia Mare va întâlni Dobrogea Sud Constanța, vicecampioana României, într-un meci din cadrul primei etape din Liga Zimbrilor. Partida va fi arbitrată de craiovenii Florin Melencu – Claudiu Gorina. Observator FRH va fi clujeanul Cristian Potora.
Posesorii de abonamente sunt rugați să vină marți, de la ora 17.00, la sediul clubului, pentru a ridica abonamentele. Jurnaliștii vor intra la acest prim meci cu legitimația de presă.
Lotul echipei CS Minaur cuprinde 21 de jucatori
Adrian Țenghea; 12. Răzvan Apostu; 16. Ionuț Ciobanu – portar
Sergiu Makaria; 15. Milan Kotrc; 73. Daniel Bera – extremă stânga
Tudor Botea; 28. Alexandru Csepreghi – inter stânga
Andrei Buzle; 14. Călin Căbuț; 35. Erik Pop; 37. Janja Vojvodic; 77. Mihai Dobra – centru
Daniel Mureșan; 34. Vojislav Brajovic – inter dreapta
Georgel Haiduc, 21. Tomas Cip – extremă dreapta
Robert Nagy; 18. Teo Coric; 26. Mihai Bușecan; 55. Albert Cristescu – pivot
Staff: Stéphane Plantin – antrenor principal, Alexandru Sabau – antrenor secund; Boris Aspridis – preparator fizic; Raul Nistor – maseur
Minaur a susținut în perioadă precompetițională șapte meciuri de pregătire: 28-26 cu SCM Poli Timișoara; 24-26 cu Potaissa Turda; 26-29 cu Ferencvaros Budapesta; 30-33 cu Balatonfuredi KSE; 27-26 cu CSM Reșița; 29-25 cu CSM Făgăraș; 46-15 cu Universitatea Cluj, în meciul de prezentare.
În noul sezon, vicecampioana României va fi antrenată de macedoneanul Zvonko Sundovski, care îi va avea ca secunzi pe George Buricea și Alexandru Buligan (antrenor cu portarii), în timp ce sârbul Marko Isakovic va fi preparator fizic.
Lotul cuprinde portarii Ionuț Iancu, Dani Vasile, Karim Handawy (nou venit) și jucătorii de câmp Dejan Malinovic, Ionuț Nistor, Alexandru Andrei, Irakli Cikovani, Gabriel Ilie, Sabin Ignat, Vencel Csog, Zoran Nikolic, Daniel Susanu, Marius Mocanu, Nebojsa Simovic, Omar Yassin, Fabio Rocha Chiuffa, ultimii trei sosiți în această vară.
Karim Mostafa Hassan Kendawy (31 ani, 1,88 metri, 94 kg) are peste 400 de selecții în naționala Egiptului, pentru care a evoluat cu succes la ultimele mari turnee: Jocurile Olimpice de la Rio, Campionatele Mondiale din 2017 și 2019 (la ultimul, Egipt s-a clasat pe locul 8). Este multiplu campion al Africii cu Al Ahly și vine la Constanța după două sezoane de top cu Beșiktaș Istanbul (două titluri, două cupe și două Supercupe).
Yassin Omar (30 ani, 1,94m, 99kg) vine de la Al Ahly, alături de care a câștigat de 6 ori Liga Campionilor Africii, 3 cupe și 6 titluri în Egipt.
Fabio Rocha Chiuffa (30 ani, 1,85m, 85kg) este un brazilian care a mai jucat în cariera sa la Sao Bernardo (Brazilia), Guadalajara și La Rioja (Spania), Kolding (Danemarca) și Sporting Lisabona (Portugalia). A marcat 369 de goluri în 146 de apariții în tricoul Braziliei. A participat la Jocurile Olimpice de la Rio din 2016.
Nebojsa Simovic este un muntenegrean în vârstã de 26 de ani, care are 1,99 metri înălțime și 114 kilograme! Simovic joacă pe postul de pivot, dar specialitatea sa este apărarea. Simovic a participat în 2018 la turneul final al Campionatului European. A evoluat ultima dată în Ungaria, la Davas.
Meciurile amicale disputate de Constanța în această vară: 32-25 și 23-14 cu Spartak Moscova; 23-24 cu CSM București; 31-26 cu HC Vaslui; 31-21 cu HC Buzău și 35-24 cu HC Buzău (acesta a fost și meciul de prezentare al echipei).
HC Dobrogea Sud va juca marți, 27 august, la Baia Mare, iar pe 1 septembrie, în Turcia, va disputa prima manșă cu Antalyaspor din turul 1 al Cupei EHF.
Programul primei etape din Liga Zimbrilor: CS Minaur Baia Mare – AHC Dobrogea Sud Constanța (marți, 18.00); Steaua București – SCM Politehnica Timișoara (miercuri, 18.00, TVR); CSM {colar Reșița – CS HC Buzău (joi, 17.00); CSM Bacău – AHC Dunărea Călărași (joi, 18.00); AHC Potaissa Turda – CSM București (joi, 18.00, TVR); Dinamo București – CSM Vaslui (joi, 18,00); CSM Făgăraș – CSM Focșani (joi, 18.00).
În runda a doua, CS Minaur se va deplasa la Timișoara, pentru meciul cu SCM Poli, din 5 septembrie.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM